Izziņa par atzinumos sniegtajiem iebildumiem par likumprojektu

“Grozījumi likumā “Par Latvijas Republikas Uzņēmumu reģistru”” (VSS-111)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | Likumprojekts un tā sākotnējās ietekmes novērtējuma ziņojums (anotācija). | **Finanšu ministrija****(01.03.2021. atzinums Nr. 12/A-7/1129)**Saskaņā ar Likumprojekta anotācijas III sadaļā sniegto informāciju Likumprojekta normu izpildei Tieslietu ministrijai papildus nepieciešams finansējums 2022.gadā 233 762 *euro* apmērā, 2023. gadam 190 575 *euro* apmērā, 2024.gadam  un turpmāk ik katru gadu 81 675 *euro* apmērā. Ņemot vērā, ka nav atbalstāma tādu likumprojektu pieņemšana, kuru īstenošana var netikt nodrošināta nepietiekamā finansējuma dēļ, uzskatām, ka Tieslietu ministrijai jāizvērtē iespējas Likumprojektā noteikto normu izpildi nodrošināt piešķirto valsts budžeta līdzekļu ietvaros, atbilstoši precizējot anotācijas III sadaļu, vai arī Likumprojekta tālāka virzība ir atliekama līdz brīdim, kad Ministru kabinetā tiks pieņemti lēmumi par tā īstenošanai papildu nepieciešamā finansējuma piešķiršanu. | **Nav ņemts vērā**Nav iespējams atlikt likumprojekta tālāku virzību, jo tā izstrāde ir saistīta ar Direktīvas 2019/1151 ieviešanu, kur ieviešanas termiņš ir 2021.gada 1.augusts.  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 11.03.2021. elektroniskā saskaņošana |
|  |  |
| Saskaņošanas dalībnieki |  |
|    | Finanšu ministrija, Ekonomikas ministrija, Vides aizsardzības un reģionālās attīstības ministrija, Valsts kanceleja, Latvijas darba devēju konfederācija, Latvijas Tirdzniecības un rūpniecības kamera, Latvijas Finanšu nozares asociācija |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija, Latvijas Tirdzniecības un rūpniecības kamera, Vides aizsardzības un reģionālās attīstības ministrija |  |
|    |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Latvijas Tirdzniecības un rūpniecības kamera |
|    |  |
|    |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 21.  | Likumprojekts. | **VARAM****(25.02.2021. atzinums Nr. 1-132/1894)**Likumprojektā ietvert pilnu atšifrējumu “reģistru savstarpējās savienojamības sistēmai” (vai precīzu skaidrojumu), lai likuma “Par Latvijas Republikas Uzņēmumu reģistru” ietvaros nodrošinātu viennozīmīgu sistēmas identificēšanu atbilstoši Likumprojekta anotācijā norādītajai informācijai.  | **Ņemts vērā**Precizēts likumprojekts. | **Likumprojekta 1. pants:**“54) uztur un pilnveido Uzņēmumu reģistra informācijas sistēmu un nodrošina tās sadarbspēju un datu apmaiņu ar citām valsts informācijas sistēmām un centrālo reģistru, komercreģistru un sabiedrību reģistru savstarpējās savienojamības sistēmu (turpmāk šī likuma ietvaros – reģistru savstarpējās savienojamības sistēma);” |
| 82. |  | **Latvijas Tirdzniecības un rūpniecības kamera****(26.02.2021. atzinums Nr. 2021/272)**Vienlaikus norādām, ka jau 2019.gada rudenī, diskutējot par grozījumiem likumā "Par Latvijas Republikas Uzņēmumu reģistru", tika apspriesti 4.15 panta pirmās daļas 3.punktā norādīto publiskās daļas dokumentu klasifikācijas kritēriji. Jāņem vērā, ka šis bija viens no iemesliem Latvijas Tirdzniecības un rūpniecības kameras-UR-Tieslietu ministrijas nodomu protokola parakstīšanai 2019.gada novembrī. Protokolā tika noteikts, ka šis jautājums savstarpēji diskutējot tiks risināts, bet diemžēl pusotra gada laikā darbs pie kvalitatīvas diskusijas tā arī nav uzsākts. Turklāt, pretēji solītajam Tieslietu ministrija, UR nav arī Latvijas Tirdzniecības un rūpniecības kamerai iesniedzis skaidrus kritērijus, kā līdzšinēja dokumentu klasifikācija ir veikta. Precīzu dokumenta veidu uzskaitījums likumā rada situāciju, ka normatīvais akts nevis nosaka klasifikācijas principus, bet gan instrukcijas veidā uzskaita dokumentu veidus, kas nav atzīstama kā labā prakse normatīvo aktu izstrādē un rada nepieciešamību, katru izmaiņu veikšanas gadījumā grozīt normatīvo aktu.Uzskatam, ka, vērtējot dokumentu publisku pieejamību, būtu jāvadās pēc šādiem klasifikācijas principiem:* Uzņēmumu reģistrs - publisks reģistrs, atvērts jeb vispārpieejams viss, kas nav ierobežots ar citiem normatīvajiem aktiem;
* Vispārīgā datu aizsardzības regula. Regulas 23.pants nosaka datu subjekta tiesību ierobežošana ir pieļaujama gadījumos, ja datu apstrāde nepieciešama sabiedrības interesēs;
* Atkalizmantošanā pieejamiem būtu jābūt visiem UR dokumentiem, kuri ir svarīgi drošai uzņēmējdarbības videi, kā arī principa “zini savu klientu” noskaidrošanas vajadzībām (paralēli jāņem vērā šobrīd Saeimā izskatāmā grozījumi Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā (turpmāk AML likums), kas paredz informācijas apstrādi klientu izpētes rīka veidotājiem);
* Nebūtu pieļaujama dokumentu, kas satur īpašas kategorijas datus/sensitīvu informāciju, iekļaušana publiskajā daļā;
* Nebūtu pieļaujama dokumentu, kas satur komercnoslēpumu (gadījumos, ja iesniedzējs pats tos šādi klasificējis), iekļaušana publiskajā daļā.

Jāņem vērā, ka 2020.gada septembrī UR organizētajā apspriedē ar AML likuma subjektus uzraugošajām institūcijām, kurā piedalījās arī Latvijas Tirdzniecības un rūpniecības kamera, tika norādīts, ka publiski pieejamo dokumentu apjoms būtu paplašināms – tika norādīti ne tikai valsts notāru lēmumi, bet arī sabiedrības/dalībnieku protokoli, pilnvarojuma līgumi, mantiskā ieguldījuma novērtējumi. Tādēļ uzskatam, ka šajā posmā, kad likums "Par Latvijas Republikas Uzņēmumu reģistru" ir atvērts grozījumu veikšanai, šoreiz būtu jāveic kvalitatīva diskusija par publiskās daļas dokumentu klasifikācijas principiem pēc būtības. | **Iebildums neattiecas uz likumprojektu**Jautājums ir aktualizēts un tiek risināts, bet tas neskar konkrēto likumprojektu.  |  |
| 33. | Likumprojekta 9. pants: papildināt pārejas noteikumus ar 44. punktu šādā redakcijā: 44. Reģistrācijas lietas publiskajā daļā iekļauj tikai tos šā likuma 4.15 panta pirmās daļas 3. punkta a) apakšpunktā minētos valsts notāru lēmumus par ieraksta izdarīšanu un dokumentu pievienošanu reģistrācijas lietai, kas pieņemti sākot ar 2021. gada 1. augustu. | **Latvijas Tirdzniecības un rūpniecības kamera****(26.02.2021. atzinums Nr. 2021/272)**Lūdzam grozījumos likumā "Par Latvijas Republikas Uzņēmumu reģistru" svītrot 44.punktu. Uzskatām, ka likuma 4.15 panta pirmās daļas 3. punkta papildināšana ar dokumenta veidu “valsts notāra lēmums” ir atbalstāma, bet šī dokumenta veidam nebūtu jānosaka atšķirīgi publiskošanas nosacījumi/ termiņi, kādi tie piemēroti citiem publiskā daļā esošajiem dokumentu veidiem. Proti, nav saprotams un pamatots, kāpēc jānosaka ierobežojums, ka publiskajā daļā iekļaujami tikai tie valsts notāru lēmumi par ieraksta izdarīšanu un dokumentu pievienošanu reģistrācijas lietai, kas pieņemti sākot ar 2021. gada 1. augustu. Šāda atšķirīga publiskās daļas dokumentu pieejamības nodrošināšana, t.i. piemēram, pamatkapitāla samazināšanas noteikumi reģistrācijas lietā publiski pieejami gan vēsturiski, gan aktuāli, savukārt valsts notāra lēmumi būs pieejami tikai no 2021.gada 1.augusta, sarežģī, nerada konsekventu un vienotu pieeju dokumentu publiskošanas jautājumā. | **Panākta vienošanās**Uzņēmumu reģistra valsts notāru lēmumu publicēšana ir kā pagaidu risinājums, lai nodrošinātu to, ka jebkura persona var uzzināt katra ieraksta izdarīšanas datumu. Šo lēmumu iekļaušana reģistrācijas lietas publiskajā daļā ir saistīta tikai ar ierakstu izsludināšanu. Tā kā ierakstu izsludināšanas kārtība mainās no 2021. gada 1. augusta, tad līdz ar to arī būs pieejami tikai tie lēmumi, kas pieņemti sākot ar 2021.gada 1.augustu, jo par to ierakstu izdarīšanas datumu, kas būs izdarīti līdz 2021.gada 31.jūlijam informācija būs pieejama oficiālajā izdevumā “Latvijas Vēstnesis”. Līdz ar to šī mērķa sasniegšanai nav pamata reģistrācijas lietas publiskajā daļā iekļaut arī tos valsts notāru lēmumus, kas pieņemti pirms 2021.gada 1.augusta. |  |
| 94. | Likumprojekts. | **Latvijas Tirdzniecības un rūpniecības kamera****(26.02.2021. atzinums Nr. 2021/272)**Atbalstam paredzēto reģistru savstarpējās savienojamības sistēmas izveidi un informācijas pieejamību no tās. Diemžēl šī brīža grozījumu redakcija gan nedod precīzu skaidrību, t.i. termiņu, kad šī norma faktiski tiks ieviesta praksē. Vienlaikus kritiski vērtējam anotācijā prasīto finansējumu savstarpējās savienojamības sistēmas izveidei. Proti, norādītā IT izstrādes cilvēkstundas likme 54.45 EUR ievērojami pārsniedz tirgū piedāvātos IT izstrādes izcenojumus. Skat. piemēram, www.eis.gov.lv publicētās sistēmu izstrādātāju cenas, kur vidēji vienas cilvēkstundas likme svārstās robežās no 35-45 EUR par nestandarta risinājumu izstrādi. Tādēļ uzskatam, ka prasītā finansējuma apmērs šo IT izstrāžu veikšanai būtu pārskatāms. | **Ņemts vērā**Informācijas apmaiņa reģistru savstarpējās savienojamības sistēmā ir atkarīga gan no tā, cik ātri Eiropas Komisija šo sistēmu izveido, gan arī to, cik ātri un veiksmīgi citas dalībvalstis tai pieslēdzas. Ar likumprojekta “Grozījumi Komerclikumā” 32.pantu Komerclikuma pārejas noteikumi tiek papildināti ar 62.punktu, kurā citastrap paredzēts, ka Komercreģistra iestāde tās tīmekļvietnē publicē sarakstu ar tām dalībvalstīm, kuras nodrošina ziņu un dokumentu nodošanu reģistru savstarpējās savienojamības sistēmā.Anotācijā norādītā IT izstrādes cilvēkstundas likme ir norādīta ar PVN, tāpēc tā atšķiras, piemēram, no www.eis.gov.lv publicētās sistēmu izstrādātāju cenas, kur cenas tiek norādītas bez PVN. |  |
| 65. | Likumprojekts.  | **Finanšu ministrija****(01.03.2021. atzinums Nr. 12/A-7/1129)**Likumprojektā “Grozījumi Publiskās un privātas partnerības likumā”, kas no Finanšu ministrijas puses tiek virzīts izskatīšanai Ministru kabinetā, tiek noteikts jauns līgumu reģistrs. Turpmāk publiskās un privātās partnerības līgumu reģistru plānots pārcelt uz Iepirkumu uzraudzības biroja tīmekļvietni. Jaunais līgumu reģistrs  būs visu publisko iepirkumu jomas līgumu reģistrēšanas rīks, kur vienkopus būs pieejama informācija par visiem noslēgtajiem publisko iepirkumu līgumiem, tai skaitā arī par publiskās un privātās partnerības līgumiem, un tas aizstās jau esošo publiskās un privātās partnerības līgumu reģistru, kuru atbilstoši Publiskās un privātās partnerības likumam un likumam “Par Latvijas Republikas Uzņēmumu reģistru” ved Uzņēmumu reģistrs. Ņemot vērā, ka dublējošas normas ir ietvertas arī likumā “Par Latvijas Republikas Uzņēmumu reģistru”, tad līdz ar jaunā līgumu reģistra izveidošanu Uzņēmumu reģistram vairs nebūtu jāparedz šāda funkcija - vest publiskās un privātās partnerības līgumu reģistru, tādējādi būtu jāveic arī grozījumi likumā “Par Latvijas Republikas Uzņēmumu reģistru”, svītrojot no tā 1.panta 1.punktā vārdus “publiskās un privātās partnerības līgumu” 2.18 pantu, 4.15 panta 3.punkta “g” apakšpunktu un pārejas noteikumu 12. un 13.punktu.Ņemot vērā iepriekš minēto, un apstākli, ka līdz ar Publiskās un privātās partnerības likuma normām, kas stāsies spēkā saistībā ar līgumu reģistru, būs nepieciešami grozījumi arī likumā “Par Latvijas Republikas Uzņēmumu reģistru”, un, lai mazinātu normatīvismu, lūdzam Tieslietu ministriju izvērtēt un papildināt Likumprojektu ar iepriekš minētajām normām.Vienlaikus darām zināmu, ka Finanšu ministrijas virzītais likumprojekts “Grozījumi Publiskās un privātas partnerības likumā” tiek virzīts izskatīšanai Ministru kabinetā kā Ministru kabineta lieta, kas sagatavots analoģiski jau Ministru kabinetā izskatītajam likumprojektam “Grozījumi Publisko iepirkumu likumā,” un tas ir saskaņots gan ar Tieslietu ministriju, gan Uzņēmumu reģistru, ka šādu funkciju (vest līgumu reģistru) turpmāk pildīs Iepirkumu uzraudzības birojs. | **Iebildums neattiecas uz likumprojektu**Aicinām Finanšu ministriju izstrādāt nepieciešamos grozījumus likumā “Par Latvijas Republikas Uzņēmumu reģistru” un iesniegt tos pie šī likumprojekta Ministru Kabinetā vai uz Saeimas lasījumiem, ņemot vērā, ka tieši attiecīgā pamatlikumprojekta izstrādātājs ir atbildīgs arī par grozījumu izstrādi saistītajos normatīvajos aktos. Tāpat arī jāņem vērā, ka saistītie likumprojekti ir virzāmi pakās pa tēmām un vienā pakā ietilpstošajiem likumprojektiem ir jāstājas spēkā vienlaicīgi. Aicinām izvērtēt kāds ir efektīvākais veids, kā virzīt nepieciešamos grozījumus likumā “Par Latvijas Republikas Uzņēmumu reģistru”, lai tie varētu stāties spēkā vienlaikus ar grozījumiem Publiskās un privātas partnerības likumā. |  |
|  |  | **Priekšlikumi** |  |  |
| 66. | Likumprojekts. | **Ekonomikas ministrija** **(24.02.2021. atzinums Nr. 3.3-4/2021/1501N)**Saskaņā ar Ministru kabineta 2019.gada 22.maija rīkojumu Nr.247 “Par Uzņēmējdarbības vides pilnveidošanas pasākumu plānu 2019.-2022. gadam” (turpmāk – Rīkojums Nr.247) 4.sadaļas “Pasākuma plāns” noteikto Uzņēmumu reģistrs (turpmāk – UR) izvirzīja šādus rīcības virzienus: samazināt kopējo izmaksu apmēru uzņēmumu pirmreizējās reģistrācijas procesā, UR sniegtos pakalpojumus organizēt tikai tiešsaistē, izmantojot UR tīmekļvietnē pieejamo speciālo tiešsaistes formu, kā arī padarīt UR piedāvātos pakalpojumus vairāk pieejamus ārvalstu lietotājiem, nodrošinot informācijas pieejamību arī angļu valodā. Izvērtējot veiktos grozījumus likumprojektā Ekonomikas ministrija secina, ka ar veiktajiem grozījumiem panākta ciešāka un tiesiski regulētāka savstarpējās savienojamības sistēmas lietošanas kārtība, līdz ar to Ekonomikas ministrija atbalsta likumprojekta izmaiņas un to tālāku virzību.Vienlīdz lūdzam informēt, kā Tieslietu ministrija saskata UR izvirzīto mērķu sinhronizāciju ar Vides aizsardzības un reģionālās attīstības ministrijas plāniem attīstīt vienoto valsts pārvaldes sistēmu [www.latvija.lv](http://www.latvija.lv) un kad Tieslietu ministrija ir plānojusi virzīties ar grozījumiem noteikumos, kas nosaka valsts nodevas likmes par ierakstu izdarīšanu uzņēmumu reģistra žurnālā un komercreģistrā un iesniedzamo dokumentu reģistrēšanu, lai izpildītu ar Rīkojumu Nr.247 izvirzītos mērķus. | **Ņemts vērā**Jautājums par Uzņēmumu reģistra izvirzīto mērķu sinhronizāciju ar Vides aizsardzības un reģionālās attīstības ministrijas plāniem attīstīt vienoto valsts pārvaldes sistēmu [www.latvija.lv](http://www.latvija.lv) tiek risināts, notiek sarunas ar Ekonomikas ministriju. Grozījumi Ministru kabineta 2016. gada 11. oktobra noteikumos Nr. 664 "Noteikumi par valsts nodevu, kas maksājama par ierakstu izdarīšanu uzņēmumu reģistra žurnālā un komercreģistrā, kā arī iesniedzamo dokumentu reģistrēšanu" tiks izstrādāti, kad likumprojekts virzīsies uz otro lasījumu. |  |
| 67. | Likumprojekta sākotnējās ietekmes novērtējuma ziņojuma (anotācija) II. sadaļas 2. punkts. | **Valsts kanceleja****(26.02.2021. atzinums Nr. 3.1.2/7 (VSS-111))**Anotācijas II. sadaļas 2. punktā ir minēts, ka administratīvais slogs tiks samazināts vairākām mērķa grupām:* fiziskām un juridiskām personām vairs nebūs jāvēršas Uzņēmumu reģistrā klātienē vai elektroniski, jo ziņas un dokumentus par komercsabiedrībām, dalībvalstu kapitālsabiedrību filiālēm Latvijā un patiesajiem labuma guvējiem Uzņēmumu reģistrs nodos un saņems, izmantojot reģistru savstarpējās savienojamības sistēmu;
* samazināsies administratīvais slogs tām dalībvalstu kapitālsabiedrībām, kas atvērušas filiāli Latvijā, jo izmaiņas ziņās par dalībvalsts kapitālsabiedrību tiks reģistrētas pamatojoties uz paziņojumu, kas saņemts reģistru savstarpējās savienojamības sistēmā, līdz ar to šīm filiālēm vairs nebūs nepieciešams vērsties Uzņēmumu reģistrā ar atsevišķu pieteikumu par izmaiņām.

Aicinām aprēķināt administratīvo izmaksu samazinājumu projekta mērķa grupām (t.sk. pašam Uzņēmumu reģistram), par pamatu ņemot iepriekšējo gadu datus par attiecīgajiem funkcijām un pakalpojumiem.  | **Ņemts vērā**Papildināta likumprojekta anotācija ar administratīvo izmaksu monetāro novērtējumu. | **Likumprojekta anotācijas II. sadaļas 3. punkts:**“Administratīvo izmaksu novērtējums aprēķināts atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 24. punktā iekļautajai formulai: **C = (f x l) x (n x b)**, kur C – administratīvās izmaksas;f – finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme);l – laika patēriņš, kas nepieciešams, lai sagatavotu informāciju, kuras sniegšanu paredz projekts;n – subjektu skaits, uz ko attiecas projektā paredzētās informācijas sniegšanas prasības;b – cik bieži gada laikā projekts paredz informācijas sniegšanu. Ņemot vērā minēto:- dalībvalstu kapitālsabiedrībām, kas atvērušas filiāli Latvijā, jo izmaiņas ziņās par dalībvalsts kapitālsabiedrību tiks reģistrētas pamatojoties uz paziņojumu, kas saņemts reģistru savstarpējās savienojamības sistēmā, līdz ar to šīm filiālēm vairs nebūs nepieciešams vērsties Uzņēmumu reģistrā ar atsevišķu pieteikumu par izmaiņām:**C =** (8.41 x 4.0) x (57 x 1) = 33.64 x 57 = **1917, 48 *euro***f= 1412.63*euro* (vid. bruto samaksa, ieskaitot VSAOI 23.59%): 21 (darba dienas mēnesī) : 8h = 8.41 euro/stundā- Uzņēmumu reģistram:**C**=(6.55 x 1.5) x (57 x 1)= 9.83 x 57 = **560,03** ***euro***f= 1099.95*euro* (vid. bruto samaksa, ieskaitot VSAOI 23.59%): 21 (darba dienas mēnesī) : 8h = 6.55 euro/stundā” |
| 78. | Likumprojekta 8. pants: Izteikt pārejas noteikumu 42. punktu šādā redakcijā: "42. Ministru kabinets līdz 2021. gada 15. janvārim izdod noteikumus, kas nepieciešami, lai nodrošinātu to, ka valsts nodeva par laulāto mantisko attiecību izbeigšanas reģistrāciju tiek ietverta valsts nodevā par laulāto mantisko attiecību reģistrāciju." | **Finanšu ministrija****(01.03.2021. atzinums Nr. 12/A-7/1129)**2021. gada 14. janvārī ir pieņemti Ministru kabineta noteikumi Nr. 34 “Grozījumi Ministru kabineta 2009. gada 27. oktobra noteikumos Nr. 1231 "Noteikumi par laulāto mantisko attiecību reģistrācijas valsts nodevu"”, kas stājās spēkā ar 2021.gada 1.februāri. Atbilstoši anotācijas kopsavilkumam grozījumu regulējuma mērķis ir noteikt valsts nodevu par laulāto mantisko attiecību reģistrāciju tādā apmērā, lai tā ietvertu arī šobrīd noteikto valsts nodevas apmēru par laulāto mantisko attiecību izbeigšanas reģistrēšanu, atsakoties no atsevišķas valsts nodevas par laulāto mantisko attiecību izbeigšanas reģistrēšanu, kā arī vienkāršot valsts nodevas noteikšanu, nosakot to tādā apmērā, kāds paredzēts, ja pieteikumu iesniedz un dokumentus saņem elektroniski, izmantojot speciālo tiešsaistes formu, un noapaļojot to. Līdz ar to nav saprotams Likumprojekta 8.pantā ietvertā pārejas noteikumu 42.punkta regulējuma mērķis, paredzot, ka Ministru kabinets līdz 2021.gada 15.janvārim izdod noteikumus, kas nepieciešami, lai nodrošinātu to, ka valsts nodeva par laulāto mantisko attiecību izbeigšanas reģistrāciju tiek ietverta valsts nodevā par laulāto mantisko attiecību reģistrāciju. | **Ņemts vērā**Likumprojekta 8. pants izteikts jaunā redakcijā. | **Pārejas noteikumu 42. punktā:**izslēgt vārdus "maksa par publikāciju oficiālajā izdevumā "Latvijas Vēstnesis" par laulāto mantisko attiecību izbeigšanu tiek ietverta maksā par publikāciju par laulāto mantisko attiecību reģistrācijas ieraksta izsludināšanu, bet";aizstāt zīmi un vārdus "— valsts nodevā par publikāciju par laulāto mantisko attiecību reģistrāciju" ar vārdiem "tiek ietverta valsts nodevā par laulāto mantisko attiecību reģistrāciju". |
| 79. | Likumprojekta anotācijas 5.lpp. | **Finanšu ministrija****(01.03.2021. atzinums Nr. 12/A-7/1129)**Likumprojekta anotācijas 5.lpp. ir jāprecizē atsauce uz Direktīvas 2019/1151 14.panta d) punktu, jo tāda punktā šajā Direktīvā nav, iespējams bija domāts Direktīvas 2017/1132 14.panta d) punkts. | **Ņemts vērā**Precizēta likumprojekta anotācijas 5.lpp ietvertā atsauce uz Direktīvas 2017/1132 14. panta d) punktu. | **Likumprojekta anotācijas 5.lpp:**“Savukārt Direktīvas 2017/1132 14. panta d) punktā noteikts, ka [..]” |
| 710. | Likumprojekta anotācijas 9.lpp. | **Finanšu ministrija****(01.03.2021. atzinums Nr. 12/A-7/1129)**Likumprojekta anotācijas 9.lpp. pirmajā rindkopā ir jāprecizē atsauce uz likuma “Par Latvijas Republikas Uzņēmumu reģistru” 4.15panta pirmās daļas 2.punkta c) apakšpunktu, jo šāda informācija ir noteikta likuma “Par Latvijas Republikas Uzņēmumu reģistru” 4.15panta pirmās daļas 2.punkta d) apakšpunktā. | **Ņemts vērā**Precizēta likumprojekta anotācijas 9.lpp pirmajā rindkopā ietvertā atsauce uz likuma “Par Latvijas Republikas Uzņēmumu reģistru” 4.15panta pirmās daļas 2.punkta d) apakšpunktu. | **Likumprojekta anotācijas 9.lpp:**“Savukārt minētā likuma 4.15 panta pirmās daļas 2. punkta d) apakšpunkts skaidro, ka reģistrācijas lietas publiskajā daļā iekļauj citas ziņas, kuru pieejamību Uzņēmumu reģistrā noteic normatīvie akti.” |
| 711. | Likumprojekta anotācijas 9.lpp. | **Finanšu ministrija****(01.03.2021. atzinums Nr. 12/A-7/1129)**Likumprojekta anotācijas 9.lpp. pirmajā rindkopā ir jāprecizē atsauce uz likuma “Par Latvijas Republikas Uzņēmumu reģistru” 4.19panta pirmo daļu, jo šāda panta minētajā likumā nav. | **Ņemts vērā**Precizēta likumprojekta anotācijas 9.lpp pirmajā rindkopā ietvertā atsauce uz likumprojekta 18.30 panta pirmo daļu. | **Likumprojekta 9.lpp:**“Tādējādi likumprojekta 18.30panta pirmajā daļā minētās ir reģistrētās ziņas, nevis komercreģistra ieraksti.” |
| 712. | Likumprojekta anotācijas 9.lpp. | **Finanšu ministrija****(01.03.2021. atzinums Nr. 12/A-7/1129)**Likumprojekta anotācijas 9.lpp. pēdējā rindkopā lūgums precizēt vai svītrot vārdus un ciparu “likumprojekta 6.panta iekļauto”, jo Likumprojekta 6.pantā tas nav iekļauts. | **Ņemts vērā**Precizēta likumprojekta anotācijas 9.lpp. pēdējā rindkopā ietvertā atsauce uz likumprojekta 7. pantu. | **Likumprojekta anotācijas 9.lpp:**“Sakarā ar to paredzēts likuma "Par Latvijas Republikas Uzņēmumu reģistru" pārejas noteikumus papildināt ar 43. punktu, ar kuru noteikts, ka likumprojekta 7. pantā iekļauto likuma 18.29 panta pirmo un otro daļu [..].” |

Atbildīgā amatpersona

\_\_\_\_\_\_\_\_\_\_\_\_\_\_\_\_\_\_\_\_\_\_\_

paraksts

Guna Paidere

Latvijas Republikas Uzņēmumu reģistra galvenā valsts notāre

67031706, Guna.Paidere@ur.gov.lv